Digue'm quines entitats apareixen en el text següent:
els drets fonamentals i, evidentment, per donar lloc a aquesta dotació econòmica de 92 milions d'euros i promovent iniciatives que seran claus com l'elaboració de l'informe de perspectiva de gènere, la creació de polítiques d'igualtat de tracte i de no discriminació però, evidentment, també les polítiques d'acollida i de refugi, que són una prioritat per a aquest Govern. Però previ al detall d'algunes d'aquestes partides pressupostàries, d'aquests objectius i reptes, m'agradaria també exposar ràpidament una radiografia de quin és l'escenari en què ens trobem. N’ha fet esment alguna de les companyes que m’ha precedit. En aquest sentit, voldria destacar l'informe de l'ICD, de les Dones a Catalunya el 2021, on s'integra doncs quins són els indicadors disponibles, quines són les dades disponibles referent a les desigualtats present entre els homes i les dones, on podem veure que les dades abans just de la pandèmia entre excedència i horari parcial per la cura dels fills ascendien al 92,3 per cent entre les dones, com les tasques domèstiques i de la llar el 60,7, però alhora també era important la bretxa salarial del 22,2 o altres nivells d'atur, d'ocupació, de responsabilitats o inclús la pobresa femenina que, com deia la consellera a la passada comissió, ascendia al 61 per cent en les persones amb origen immigrat o amb nacionalitat estrangera. I, evidentment, també molts d'aquests greuges es veuen accentuats encara més pel que fa a les joves del nostre país i amb causes com la salut mental, on, com ha comentat alguna de les companyes que m’ha precedit, el suïcidi esdevé a dia d'avui la primera causa de mort no natural entre aquestes. Però també hi ha altres dades importants que no s'han posat sobre la taula i que crec que també cal que avui destaquem. En aquest cas, de l'Observatori contra l'Homofòbia, la incidència de la LGTBIfòbia des de l'1 de gener el 2021 és de 246 casos; el passat 2020 va ascendir a 189, de les quals ni el cinquanta per cent doncs van tenir un itinerari de denúncia i no van arribar ni al 25 per cent dels processos penals. Per tant, reivindiquem, doncs, com cal seguir treballant i com, precisament, aquests pressupostos donen resposta a aquests diferents greuges, a aquestes diferents situacions que vivim estructurals i que cal frenar.
Govern : govern, ICD : govern, Observatori contra l'Homofòbia : organització